**Zmluva o dielo**

uzatvorená podľa § 536 a nasl. Obchodného zákonníka v znení neskorších predpisov

**Preambula**

Objednávateľ na uzatvorenie Zmluvy o dielo použil postup zadávania zákaziek s nízkymi hodnotami v zmysle § 117 zákona č. 343/2015 Z. z. O verejnom obstarávaní a o zmene a doplnení niektorých zákonov v znení neskorších predpisov.

1. **Zmluvné strany**

**Objednávateľ: Mesto Senica**

Sídlo: Štefánikova 1408/56, 905 25 Senica

Štatutárny zástupca: Ing. Mgr. Martin Džačovský – primátor mesta

IČO: 00309974

DIČ: 2021039845

Bankové spojenie : Prima banka Slovensko, a.s.,

Číslo účtu : SK11 5600 0000 0092 0051 4007

Telefón: +421 34 698 7653

Fax: + 421 34 657 4058

Internetová stránka: www.senica.sk

a

**Zhotoviteľ :**

Obchodné meno a sídlo:

zastúpený:

IČO :

DIČ :

IČ DPH :

bankové spojenie:

číslo účtu:

telefón:

fax:

internetová adresa:

zapísaný v registri.:

1. **Predmet zmluvy**

1. Predmetom zmluvy je záväzok zhotoviteľa vykonať pre objednávateľa dielo s názvom : **CVČ – zateplenie vonkajšej fasády**  (ďalej len „dielo“) podľa dohodnutých podmienok a záväzok objednávateľa riadne zhotovené dielo prevziať a zaplatiť zhotoviteľovi dohodnutú cenu diela.

2.Zhotoviteľ sa zaväzuje vykonať dielo vo vlastnom mene a na vlastnú zodpovednosť podľa ponuky zo dňa .................. a výsledku z verejného obstarávania , ktorá tvorí prílohu č. 1 zmluvy.

Rozsah vykonávaného diela je definovaný zadaním a vypracovanou projektovou dokumentáciou zodpovedným projektantom Ing. Pavlom Pálkom , ktoré bolo poskytnuté zhotoviteľovi ako súčasť podkladov pri zadávaní zákazky s nízkou hodnotou , ktorej výsledkom je uzatvorenie tejto zmluvy.

Zhotoviteľ vyhlasuje, že mu je známy rozsah dohodnutých plnení .

1. **Miesto a čas vykonania diela**

1.Zhotoviteľ sa zaväzuje vykonať pre objednávateľa dielo v požadovanom rozsahu a kvalite a odovzdať dielo objednávateľovi v dohodnutom čase a mieste.

2.Miesto realizácie diela: Centrum voľného času Senica , Sadová 646 , 905 01 Senica ,

3.Termíny realizácie diela :

- zahájenie : do 5 pracovných dní odo dňa odovzdania staveniska

- ukončenie : do 2 mesiacov odo dňa odovzdania staveniska

4. V prípade, že zhotoviteľ vykoná dielo pred dohodnutým termínom, zaväzuje sa objednávateľ riadne zhotovené dielo prevziať aj v skoršom ponúknutom termíne.

**IV. Cena za dielo**

1.Cena za zhotovenie diela je stanovená v nadväznosti na výsledok verejného obstarávania a v súlade so zákonom č. 18/1996 Z. z. o cenách v znení neskorších predpisov a vyhláškou č. 87/1996 Z. z. v znení neskorších predpisov a je špecifikovaná v rozpočte diela vypracovanom zhotoviteľom, ktorý tvorí prílohu č. 1 k zmluve.

2.Cena diela je zmluvnými stranami dohodnutá vo výške:

cena bez DPH ....................................................................................... Eur

DPH vo výške ...% .................................................................................... .... Eur

**cena celkom s DPH .................................................................................... Eur**

*(cena celkom s DPH , ktorú uchádzač ponúka )*

3.V cene za dielo sú zahrnuté všetky práce, dodávky a služby súvisiace s realizáciou diela a vyplývajúce pre zhotoviteľa zo zmluvy.

**V. Platobné podmienky**

1.Objednávateľ neposkytne zálohu ani preddavok na realizáciu diela.

Objednávateľ si vyhradzuje právo úhrady len skutočne realizovaných a odsúhlasených prác objednávateľom.

2. Cenu za zhotovenie diela uhradí objednávateľ po ukončení prác po protokolárnom prevzatí diela objednávateľom. Lehota splatnosti faktúry je 30 dní od doručenia objednávateľovi.

**VI. Všeobecné podmienky diela**

1.Zhotoviteľ sa zaväzuje, že pri realizácií diela zabuduje len také výrobky a zariadenia, ktoré sú zbavené práv tretích osôb.

2.Zhotoviteľ je zodpovedný v plnom rozsahu za škodu na majetku objednávateľa, ktorú spôsobí v súvislosti s realizáciou diela.

3.Kontrolu prác za objednávateľa bude vykonávať Ing. Mária Výletová.

4.Zhotoviteľ je povinný ku odovzdaniu diela predložiť od všetkých výrobkov a zariadení platné certifikáty, osvedčenia o zhode, osvedčenia o kvalite, o akosti od slovenských skúšobní, zabezpečiť potrebné skúšky a merania v zmysle platných právnych predpisov a technických noriem, doklad o uskladnení odpadov.

5.Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami , ktoré zabezpečí zhotoviteľ a predloženie dokladov o úspešnom vykonaní týchto skúšok.

6.Zmluvné strany spíšu protokol o odovzdaní a prevzatí diela ihneď po skončení prác a dodávok na základe písomnej výzvy zhotoviteľa.

7.Objednávateľ bude oprávnený odmietnuť prevzatie diela v prípade, že dielo nie je dodané v súlade so zmluvnými podmienkami a má závažné vady a nedorobky, ktoré bránia bezpečnému a plynulému užívaniu diela, až do ich odstránenia.

8. Zhotoviteľ znáša nebezpečenstvo škody na zhotovovanej veci a je jej vlastníkom a to až do protokolárneho prevzatia diela objednávateľom.

**VII. Záručná doba a zodpovednosť za vady**

1.Záručná doba diela je 5 rokov a začne plynúť odo dňa prevzatia diela objednávateľom. V záručnej dobe musí dielo vykazovať kvalitatívne vlastnosti a prevádzkovú spôsobilosť primeranú obvyklému opotrebeniu .

2.Záruka sa predlžuje o dobu, po ktorú dielo nemohlo byť v záručnej dobe plne využívané z dôvodu vady, na ktorú sa vzťahuje záruka.

3.Zhotoviteľ bude zodpovedať za vady, ktoré bude mať dielo v čase jeho odovzdania objednávateľovi. Za vady, ktoré sa prejavia po odovzdaní diela, bude zodpovedať zhotoviteľ iba vtedy, ak boli spôsobené porušením jeho povinností.

4.Zhotoviteľ bude počas záručnej doby povinný vady diela, na ktoré sa vzťahuje záruka, bezplatne odstrániť bez zbytočného odkladu po doručení oznámenia o vade diela, najneskôr do 30 dní od oznámenia o vade diela, ak je na jej odstránenie vzhľadom na jej rozsah alebo technickú zložitosť potrebný dlhší čas. O termíne odstránenia vady dlhšom ako 5 pracovných dní od prevzatia oznámenia, bude zhotoviteľ povinný objednávateľa písomne informovať.

**VIII. Sankcie**

1.V prípade omeškania zhotoviteľa s odovzdaním diela alebo jeho časti podľa dohodnutých termínov z dôvodu na strane zhotoviteľa bude zhotoviteľ povinný zaplatiť objednávateľovi zmluvnú pokutu vo výške 200 € za každý deň omeškania . Zaplatením zmluvnej pokuty objednávateľovi nezaniká právo na náhradu škody spôsobenej neodovzdaním diela v dohodnutom termíne.

**IX. Vyššia moc a odstúpenie od zmluvy**

1. Pre účely tejto zmluvy sa za vyššiu moc považujú všetky udalosti a prípady, ktoré sú nezávislé od zmluvných strán a ani ich nemôžu zmluvné strany ovplyvniť ako napríklad vojna, požiar, záplavy, extrémne poveternostné podmienky, znemožňujúce realizáciu prác alebo iné katastrofy, štrajky, obmedzenia importu alebo exportu zavedené vládou a majú podstatný vplyv na plnenie zmluvy (vis maior).

2. Ak sa splnenie tejto zmluvy stane nemožným do 2 mesiacov od vyskytnutia sa vyššej moci, strana ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia druhej strane

**X. Záverečné ustanovenia**

1.Táto zmluva sa uzatvára na dobu určitú a to do riadneho odovzdania diela podľa podmienok dohodnutých v tejto zmluvy.

2.Zmluvné strany sa dohodli, že pohľadávky ktoré vzniknú z tohto zmluvného vzťahu nie je možné postúpiť tretím osobám.

3.Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.

4.Obidve zmluvné strany sa zaväzujú ohlásiť všetky zmeny údajov dôležitých pre plnenie zmluvy, druhej zmluvnej strane.

5.Táto zmluva je vyhotovená v štyroch vyhotoveniach, z ktorých si po jej podpise dve ponechá objednávateľ a dve zhotoviteľ.

6.Zmluvné strany svojimi podpismi potvrdzujú, že zmluva nebola uzavretá v tiesni, za nápadne nevýhodných podmienok, že jej jednotlivým ustanoveniam porozumeli, tieto sú prejavom ich vážnej a slobodnej vôle a zaväzujú sa ich dobrovoľne plniť.

7.Táto zmluva nadobúda platnosť dňom podpísania zmluvných strán a účinnosť dňom nasledujúcim po jej zverejnení na webovom sídle objednávateľa.

Príloha č. 1 zmluvy – rozpočet

V..............................., dňa........... V ...................., dňa ......

------------––––––––––––––––– –-------------------------------------–

Za zhotoviteľa Za objednávateľa

Mesto Senica

Ing. Mgr. Martin Džačovský

primátor mesta